31/05/2021 | Administración LocalMunicipal
Mugardos
Delegación de competencias en membro da corporación municipal

A N U N C I O O Sr. alcalde do Concello de Mugardos, con data 24.05.2021, ditou a Resolución que de seguido se transcribe: “RESOLUCIÓN DA ALCALDÍA N.º 535/2021.–Asunto: DELEGACIÓN DE COMPETENCIAS EN MEMBRO DA CORPORACIÓN MUNICIPAL Mediante decreto número 1414/2019, do 13 de decembro de 2019, designáronse os membros da Xunta de Goberno Local e as Tenencias de Alcaldía. Así mesmo, mediante o decreto número 1478/2019, do 27 de decembro de 2019, tíñase conferido delegación xenérica, nas materias relativas á área de Benestar Social e Igualdade, a prol do membro da Xunta de Goberno Local Dna. Claire Anne Alli Lafebre, e mediante o decreto número 1111/2020, do 17 de decembro de 2020, tíñase modificado esta delegación, nos termos que se recollen no citado decreto. E considerando necesario e convinte clarificar, a maior abastanza, que a competencia relativa á dirección e xestión do servizo de comedor escolar municipal atópase incluída dentro da área de benestar social e igualdade, xestionada pola citada concelleira, pola presente, e ao abeiro do disposto no artigo 23.4 da Lei 7/1985, do 2 de abril, reguladora das bases do réxime local; no artigo 61.3 e 61.4 da Lei 5/1997, do 22 de xullo, de administración local de Galicia; nos artigos 8 e 126 do Regulamento orgánico de funcionamento; e nos artigos 43.3 e 44 do Regulamento de organización, funcionamento e réxime xurídico das entidades locais, aprobado polo Real decreto 2568/1986, do 28 de novembro (ROF), RESOLVO: 1.º.–Modificar a delegación xenérica conferida na área de Benestar Social e Igualdade, a prol do membro da Xunta de Goberno Local, Dna. Claire Anne Alli Lafebre, mediante a Resolución da Alcaldía número 1111/2020, do 17.12.2020, facéndose constar, expresamente, que na citada delegación atópase incluída a facultade para dirixir e xestionar o servizo de comedor escolar municipal.2.º.–Como consecuencia do acordo adoptado no punto 1.º da presente resolución, a delegación xenérica conferida na área de Benestar Social e Igualdade a prol do membro da Xunta de Goberno Local, Dna. Claire Anne Alli Lafebre, queda redactada tal e como figura de seguido: – A delegación xenérica a maiores de abarcar a facultade de dirixir os servizos correspondentes á citada área e xestionalos en xeral, incluída a facultade para dirixir e xestionar o servizo de comedor escolar municipal, comprenderá tamén as seguintes facultades: 1.–Resolver mediante actos administrativos –decreto ou resolución–, en tódalas materias incluídas na área de Benestar Social e Igualdade, as cuestións que afecten a terceiros, así como a resolución dos recursos de reposición que se poidan interpoñer.2.–A sinatura das certificacións que se deban emitir respecto das resolucións ditadas nas áreas da presente delegación, así como todos os actos administrativos que sexan precisos.3.–Rectificar os erros materiais ou de feito e resolver os recursos administrativos que se poidan interpoñer, incluídos os recursos extraordinarios de revisión.4.–Ostentar a potestade sancionadora no ámbito das competencias delegadas.3.º.–En toda a documentación asinada a partir da efectividade da presente resolución farase constar a autoridade que ten conferido a delegación así como o número de resolución pola que se ten conferido a mesma.4.º.–Os expedientes iniciados con anterioridade á entrada en vigor deste decreto serán continuados polo órgano que corresponda de acordo co novo réxime de delegacións.5.º.–Notifíquese persoalmente á concelleira designada, para a súa aceptación expresa, segundo dispón o artigo núm.8 do ROM, dese conta da presente resolución ao Pleno da Corporación na primeira sesión que teña lugar, e publíquese no Boletín Oficial da Provincia da Coruña, e mais no taboleiro de anuncios da Casa do Concello, sen prexuízo da súa efectividade dende o día seguinte ao da súa data, conforme se indica no artigo 44 do citado Regulamento de organización, funcionamento e réxime xurídico das entidades locais. Mugardos, asinado dixitalmente na data que figura na marxe polo alcalde.” Asinado dixitalmente polo Sr. alcalde, D. Juan Domingo de Deus Fonticoba, en data 26 de maio de 2021.